**พัฒนาระบบข้อมูลที่ดินและแผนที่แห่งชาติที่มีศักยภาพ**

**รองรับการพัฒนาประเทศและรองรับการบริการในระดับสากล**

|  |  |  |  |  |
| --- | --- | --- | --- | --- |
| เป้าประสงค์ | 3.1 | รัฐมีฐานข้อมูลที่ดินและแผนที่รูปแปลงที่ดินที่เป็นเอกภาพ เพื่อเสริมสร้างศักยภาพการแข่งขัน  ของประเทศ | | |
| กลยุทธ์ | 3.1.1 | สร้างมาตรการในการบูรณาการข้อมูลที่ดิน  ที่จะจัดเก็บของหน่วยงานอื่นๆ ให้เป็นระบบเดียวกัน เพื่อให้ข้อมูลมีครบถ้วนถูกต้อง รวมทั้งพัฒนาระบบการจัดทำฐานข้อมูลที่ดินให้เป็นเอกภาพ เพื่อเสริมสร้างศักยภาพการแข่งขันของประเทศ | 3.1.2 | พัฒนาระบบการจัดการข้อมูลที่ดินและแผนที่รูปแปลงและระบบเครือข่าย  รวมทั้งพัฒนารูปแบบการให้บริการในระบบสารสนเทศ |

|  |  |  |
| --- | --- | --- |
| ผลการค้นหารูปภาพสำหรับ เป้าหมาย icon โหลด | **เป้าประสงค์** | **3.1 รัฐมีฐานข้อมูลที่ดินและแผนที่รูปแปลงที่ดินที่เป็นเอกภาพเพื่อเสริมสร้างศักยภาพการแข่งขันของประเทศ** |
|  |  |  |
|  | **หลักการและเหตุผล** | รัฐบาลมีนโยบายให้ความสำคัญกับการพัฒนาการเกษตร จำเป็นต้องมีการเพิ่มประสิทธิภาพการผลิตให้กับเกษตรกร โดยใช้การกำหนดโซนนิ่งภาคเกษตรเป็นเครื่องมือในการส่งเสริมให้เกษตรกรปลูกพืชอย่างเหมาะสม ซึ่งพิจารณาจากความเหมาะสมเชิงพื้นที่ และน้อมนำปรัชญาเศรษฐกิจพอเพียงให้เกษตรกรอยู่ได้ เพื่อช่วยขับเคลื่อนการจัดทำโซนนิ่งภาคเกษตร จึงจำเป็นต้องมีการจัดระบบฐานข้อมูล ทั้งข้อมูลแหล่งน้ำ พื้นที่เกษตรกรรม ประมง ทะเบียนเกษตรกร ซึ่งข้อมูลด้านเศรษฐกิจ ข้อมูลที่อยู่อาศัย โดยเฉพาะอย่างยิ่งระบบฐานข้อมูลด้านที่ดินทำกิน ที่ดินเป็นทรัพยากรที่มีอยู่อย่างจำกัด จึงจำเป็นต้องใช้ให้เกิดประโยชน์สูงสุดและคุ้มค่า รวมทั้งต้องมีการบริหารจัดการที่ดีมีประสิทธิภาพและประสิทธิผล โดยมีการนำเทคโนโลยีสมัยใหม่มาใช้ในการดำเนินการ ในปัจจุบันระวางแผนที่ที่เป็นดิจิทัล ยังไม่ครบถ้วน ทำให้การนำข้อมูลที่ดินมาใช้ประโยชน์ในการวิเคราะห์วางแผน ด้านการใช้ประโยชน์ในที่ดินไม่สามารถดำเนินการได้ หากรัฐมีฐานข้อมูลแปลงที่ดินทั้งของรัฐและเอกชนครบถ้วนสมบูรณ์ในระบบภูมิสารสนเทศ จะสามารถใช้สนับสนุนนโยบายรัฐบาลด้านการบริหารจัดการที่ดินทรัพยากรธรรมชาติและสิ่งแวดล้อม การเร่งจัดทำแนวเขตการใช้ประโยชน์ที่ดิน การจัดแบ่งประเภทที่ดิน ให้ชัดเจน วางแผน การใช้ที่ดิน (Zoning) ภาคเกษตรเพื่อสร้างมูลค่าเพิ่มและการใช้ประโยชน์พื้นที่อย่างเหมาะสม อีกทั้งยังสนับสนุนการกระจายอำนาจการคลังสู่ท้องถิ่นฯ ดังนั้น เพื่อให้มีระบบฐานข้อมูลที่ดินที่สามารถนำไปใช้ประโยชน์ในด้านต่างๆ ได้อย่างมีประสิทธิภาพ กรมที่ดินจึงได้จัดทำโครงการศูนย์ข้อมูลที่ดินและแผนที่แห่งชาติ เพื่อนำเข้าข้อมูลที่ดินสู่ระบบดิจิทัลในระบบภูมิสารสนเทศและสามารถบูรณาการการบริหารจัดการข้อมูลร่วมกับหน่วยงานอื่นๆ ได้อย่างมีประสิทธิภาพและประสิทธิผลต่อไป |
|  | **วัตถุประสงค์** | 1. เพื่อเป็นศูนย์กลางในการบูรณาการ การใช้ประโยชน์ข้อมูลที่ดินและแผนที่ระหว่างกรมที่ดินกับส่วนราชการที่เกี่ยวข้อง รองรับการดำเนินงานตามนโยบายรัฐบาล การบริการข้อมูลที่ดินและแผนที่ให้กับหน่วยงานภาครัฐ ภาคเอกชนและประชาชน  2. เพื่อจัดทำระบบงานข้อมูลที่ดิน อันประกอบด้วยข้อมูลที่ดินและแผนที่รูปแปลงที่ดินให้อยู่ในฐานข้อมูลในระบบภูมิสารสนเทศ (GIS) ที่เป็นมาตรฐาน สำหรับ ใช้ในการจัดทำแนวเขตการใช้ประโยชน์ที่ดินให้เกิดความชัดเจน วางแผนการใช้ที่ดินของพื้นที่เกษตรกรรม (Zoning) อย่างมีประสิทธิภาพ และจัดการได้อย่างยั่งยืนสนับสนุนราชการส่วนท้องถิ่น สำหรับการจัดเก็บภาษีและการใช้ประโยชน์ร่วมกันของทุกหน่วยงานของภาครัฐและเอกชน  3. เพื่อนำเข้าข้อมูลแปลงที่ดินและภาพลักษณ์เอกสารสิทธิในที่ดินให้อยู่ในรูปฐานข้อมูลในระบบสารสนเทศภูมิศาสตร์ (GIS)  4. เพื่อจัดทำระบบสารสนเทศที่ดินในลักษณะ Web Application สำหรับให้บริการ แก่สำนักงานที่ดิน องค์กรปกครองส่วนท้องถิ่น รวมทั้งหน่วยงานภาครัฐอื่นๆ และภาคเอกชน  5. เพื่อให้รูปแผนที่แปลงที่ดินเป็นมาตรฐานสากลเป็นระบบพิกัดเชื่อมโยง ระบบเดียวกันทั่วประเทศ และนำงานรังวัด ไปใช้ปรับปรุงข้อมูลแผนที่รูปแปลงที่ดิน ให้มีความถูกต้องตามหลักวิชาการแผนที่และเป็นสากล |
|  |  |  |
|  | **ผลที่คาดว่าจะได้รับ** | 1. มีระบบข้อมูลที่ดินและแผนที่ในระบบภูมิสารสนเทศ (GIS) ให้เป็นมาตรฐานสำหรับนำไปจัดทำแนวเขตการใช้ประโยชน์ที่ดินให้เกิดความชัดเจน สนับสนุนงานราชการส่วนท้องถิ่นในการจัดเก็บภาษีและการใช้ประโยชน์ร่วมกันของ ทุกหน่วยงานทั้งภาครัฐ และเอกชน  2. เป็นศูนย์กลางในการบูรณาการการใช้ประโยชน์ข้อมูลที่ดินและแผนที่ระหว่างกรมที่ดินกับส่วนราชการที่เกี่ยวข้อง รองรับการดำเนินงานตามนโยบายรัฐบาล  3. มีรูปแผนที่รูปแปลงที่ดินที่เป็นมาตรฐานสากล เป็นระบบพิกัด เชื่อมโยงระบบเดียวกันทั่วประเทศ และนำงานรังวัดไปใช้ปรับปรุงข้อมูลแผนที่รูปแปลงที่ดิน ให้มีความถูกต้องตามหลักวิชาการแผนที่และเป็นสากล  4. มีแผนที่การทับซ้อนแนวเขตที่ดินของรัฐของหน่วยงานในคณะกรรมการกำหนดมาตรฐานระวางแผนที่ และแผนที่รูปแปลงที่ดินในที่ดินของรัฐ (กมร.) และแก้ไขปัญหาการทับซ้อน และปรับปรุงแนวเขตที่ดินของรัฐให้มีแนวเขตที่ชัดเจน  5. มีฐานข้อมูลและแนวเขตทางสาธารณประโยชน์ในระบบภูมิสารสนเทศ สำหรับใช้แก้ไขปัญหาการแก้ไขปัญหาการบุกรุก แนวทางสาธารณประโยชน์ |
|  |  |  |
|  | **การติดตามประเมินผล** | 1. แต่งตั้งเจ้าหน้าที่จากส่วนกลาง เพื่อไปติดตาม แนะนำ ควบคุม เร่งรัด แก้ไขปัญหาอุปสรรคในการปฏิบัติงาน โดยรายงานผลการปฏิบัติงานให้ผู้อำนวยการสำนักฯ ทราบ อย่างน้อยเดือนละ 1 ครั้ง  2. ผู้บริหารออกให้คำปรึกษา ติดตาม แนะนำ เร่งรัด แก้ไขปัญหาอุปสรรคในการปฏิบัติงาน ของเจ้าหน้าที่อย่างน้อย 2 ครั้ง /เดือน  3. เจ้าหน้าที่สำนักงานที่ดินตรวจสอบจำนวนความมีอยู่จริงของเอกสารสิทธิ และสารบบที่ดินกับฐานข้อมูลทะเบียนที่ดินและปรับปรุงข้อมูลให้มีความถูกต้อง และเป็นปัจจุบันอย่างต่อเนื่อง  4. ผู้ตรวจราชการกรมที่ดิน ตรวจสอบความถูกต้องของเอกสารสิทธิและสารบบที่ดินกับฐานข้อมูลทะเบียนที่ดิน  5. ศูนย์ข้อมูลแผนที่รูปแปลงที่ดินมีการติดตามผลการดำเนินงานตามกิจกรรม ทำการเปรียบเทียบกับเป้าหมายที่กำหนดไว้ และรายงานผลการดำเนินงานเพื่อให้ผู้บริหารทราบเป็นประจำทุกเดือน |
|  |  |  |
|  | **โดยแยกรายละเอียดแผนงาน/ผลผลิต/โครงการ /กิจกรรมของแต่ละกลยุทธ์ ได้ดังนี้** | |
|  | **o กลยุทธ์ที่ 3.1.1** | **สร้างมาตรการในการบูรณาการข้อมูลที่ดินที่จะจัดเก็บของหน่วยงานอื่นๆ ให้เป็นระบบเดียวกัน เพื่อให้ข้อมูลมีความครบถ้วนถูกต้อง รวมทั้งพัฒนาระบบการจัดทำฐานข้อมูลที่ดินให้เป็นเอกภาพ เพื่อเสริมสร้างศักยภาพการแข่งขันของประเทศ** |
|  |  |  |
|  | **โครงการ** | **จัดทำแผนที่เพื่อรองรับการบริหารจัดการข้อมูลที่ดิน บนแผนที่**  **มาตราส่วน 1:4,000** |
|  | **🢖 กิจกรรมหลัก 1** | **ยกระดับการรังวัดโดยวิธีแผนที่ชั้นหนึ่งด้วยระบบดาวเทียม** |
|  |  |  |
|  | **กระบวนงาน** | 1. สำรวจตำแหน่งการติดตั้งสถานีอ้างอิง ทำการสำรวจเพื่อประเมินการติดตั้ง สถานีอ้างอิง  2. การติดตั้งระบบโครงข่ายงานรังวัดด้วยดาวเทียมแบบจลน์ (RTK GNSS Network)  3. ดำเนินการติดตั้งสถานีอ้างอิง  4. จัดสร้างระวางแผนที่เพื่อการรังวัดด้วยวิธีชั้นหนึ่ง กำหนดการสร้างระวางแผนที่  ไว้ในเงื่อนไขการจัดหาระบบโครงข่ายงานรังวัดด้วยดาวเทียมแบบจลน์ (RTK  GNSS Network) |
|  |  |  |
|  | **ตัวชี้วัด : เชิงปริมาณ** | 1. จำนวนสถานีรับสัญญาณดาวเทียมอ้างอิงถาวร 30 สถานี |
|  |  | 2. จำนวนระวางแผนที่เพื่อการรังวัดโดยวิธีรังวัดแผนที่ชั้นหนึ่ง 34,000 ระวาง |
|  | **: เชิงคุณภาพ** | ระวางแผนที่ข้อมูลที่ดินมาตราส่วน 1:4,000 มีความถูกต้องตามหลักวิชาการแผนที่ ร้อยละ 100 |
|  |  |  |
|  | **พื้นที่ดำเนินการ** | ดำเนินการในพื้นที่ 18 จังหวัด  จังหวัดเพชรบูรณ์ นครราชสีมา สุรินทร์ ศรีษะเกษ อุบลราชธานี ยโสธร ชัยภูมิ ขอนแก่น อุดรธานี หนองคาย มหาสารคาม ร้อยเอ็ด กาฬสินธุ์ สกลนคร นครพนม มุกดาหาร บึงกาฬ และจังหวัดสระแก้ว |
|  |  |  |
|  | **งบประมาณที่ได้รับ** | **376,242,500 บาท**  งบดำเนินงาน 6,992,500 บาท |
|  |  | งบลงทุน 369,250,000 บาท |
|  |  |  |
|  | **หน่วยงานรับผิดชอบ** | กองเทคโนโลยีทำแผนที่ |
|  |  |  |
|  |  |  |
|  |  |  |
|  | **โครงการ** | **จัดทำฐานข้อมูลแนวเขตทางสาธารณประโยชน์ มาตราส่วน 1:4,000** |
|  | **🢖 กิจกรรมหลัก 2** | **จัดทำฐานข้อมูลแนวเขตทางสาธารณประโยชน์ มาตราส่วน 1:4,000** |
|  |  |  |
|  | **กระบวนงาน** | 1. จัดทำแผนที่ทางสาธารณะจากระวางแผนที่  2. จัดทำฐานข้อมูลแนวเขตทางสาธารณประโยชน์ |
|  |  |  |
|  | **ตัวชี้วัด : เชิงปริมาณ** | จำนวนระยะทางของแนวเขตทางสาธารณประโยชน์ที่ได้รับการจัดทำเป็นฐานข้อมูล 100,000 กิโลเมตร |
|  | **: เชิงคุณภาพ** | ฐานข้อมูลและแนวเขตทางสาธารณประโยชน์มีความครบถ้วนและถูกต้อง  ไม่น้อยกว่า ร้อยละ 80 |
|  |  |  |
|  | **พื้นที่ดำเนินการ** | ดำเนินการในพื้นที่ 10 จังหวัด  จังหวัดฉะเชิงเทรา ชลบุรี นครนายก นนทบุรี ระยอง สมุทรปราการ สมุทรสงคราม สมุทรสาคร กรุงเทพมหานคร และจังหวัดสระบุรี |
|  |  |  |
|  | **งบประมาณที่ได้รับ** | **4,071,000 บาท** |
|  |  | งบดำเนินงาน 1,800,000 บาท  งบลงทุน 2,271,000 บาท |
|  |  |  |
|  | **หน่วยงานรับผิดชอบ** | ศูนย์ข้อมูลแผนที่รูปแปลงที่ดิน |
|  |  |  |
|  |  |  |
|  | **โครงการ** | **พัฒนาฐานข้อมูลที่ดินและแผนที่รูปแปลงที่ดินให้เป็นระบบมาตรฐานเดียวกัน** |
|  | **🢖 กิจกรรมหลัก 3** | **พัฒนาฐานข้อมูลที่ดินและแผนที่รูปแปลงที่ดินให้เป็นระบบมาตรฐานเดียวกัน** |
|  | **กระบวนงาน** | 1. ค้นหาตรวจสอบเอกสารสิทธิตามบัญชีข้อมูลภาพลักษณ์เอกสารสิทธิที่ไม่สามารถเชื่อมโยงกับข้อมูลทะเบียนหรือข้อมูลรูปแปลงที่ดิน เพื่อทำการปรับปรุงแก้ไขรายละเอียดของเอกสารสิทธิให้ถูกต้องครบถ้วนและสัมพันธ์เชื่อมโยงกับข้อมูลทะเบียนที่ดินตามแต่ละประเภทของเอกสารสิทธิ  2. นำเข้าข้อมูลภาพลักษณ์เอกสารสิทธิ ที่ได้ปรับปรุงแก้ไขด้วยโปรแกรม EVD โดยการกราดภาพด้วย Scanner หรือโดยนำไฟล์เอกสารสิทธิ (JPG) ที่มีอยู่ในระบบ  3. ตรวจสอบข้อมูลภาพลักษณ์เอกสารสิทธิและข้อมูลทะเบียนที่ดิน ให้ถูกต้องครบถ้วนตรงกันและจัดพิมพ์รายงานสถานะของข้อมูลที่ได้ดำเนินการปรับปรุงแก้ไขแล้ว  4. นำข้อมูลรูปแปลงที่ดินที่ได้ Scan ไปทำการตรึงภาพ เพื่อลงระวางแผนที่ (digital) โดยโปรแกรมการลงระวาง (UDM) แล้วนำข้อมูลรูปแปลงที่ดินเข้าระบบฐานข้อมูล กรณีรูปแปลงที่ดินมีค่าพิกัดในระบบ DolCad ให้นำเข้าข้อมูลรูปแปลงที่ดินโดยตรงด้วยไฟล์ XML  6. ให้ฝ่ายรังวัดตรวจสอบความถูกต้องและความเชื่อมโยงของข้อมูลรูปแปลงที่ดินกับข้อมูลภาพลักษณ์เอกสารสิทธิ และข้อมูลทะเบียนที่ดินในระบบคอมพิวเตอร์ แล้วนำเข้าระบบฐานข้อมูลต่อไป |
|  |  |  |
|  | **ตัวชี้วัด : เชิงปริมาณ** | จำนวนรูปแปลงที่ดินที่ได้รับการแก้ไขตำแหน่งและรูปแปลงที่ดิน 75,000 แปลง |
|  | **: เชิงคุณภาพ** | ข้อมูลรูปแปลงที่ดินมีความถูกต้องตรงตามมาตรฐาน ไม่น้อยกว่า ร้อยละ 98 |
|  | **พื้นที่ดำเนินการ** | ดำเนินการในพื้นที่ 6 จังหวัด ได้แก่ จังหวัดเชียงใหม่ เชียงราย นครราชสีมา ขอนแก่น ตาก และมุกดาหาร |
|  | **งบประมาณที่ได้รับ** | **1,800,000 บาท**  งบดำเนินงาน 1,800,000 บาท |
|  | **หน่วยงานรับผิดชอบ** | กองเทคโนโลยีทำแผนที่ |
|  | **โครงการ** | **จัดทำข้อมูลที่ดินเพื่อการจัดที่ดินตามนโยบายคณะกรรมการนโยบายที่ดินแห่งชาติ (คทช.)** |
|  | **🢖 กิจกรรมหลัก 4** | **จัดทำข้อมูลที่ดินเพื่อการจัดที่ดินตามนโยบายคณะกรรมการนโยบายที่ดินแห่งชาติ (คทช.)** |
|  |  |  |
|  | **กระบวนงาน** | 1. ตรวจสอบข้อมูลรูปแปลงที่ดิน บัญชีผู้ครอบครองที่ดินที่ได้รับจากคณะอนุ -  กรรมการจัดหาที่ดิน เพื่อจัดทำแผนที่แสดงพื้นที่ดำเนินงานของโครงการ  และพิมพ์แผนที่เพื่อส่งให้ คทช. จังหวัด นำไปใช้ในการสำรวจผู้ครอบครองที่ดิน  2. จัดเก็บข้อมูลผู้ครอบครองที่ดินที่ได้จากผลการสำรวจของ คทช. จังหวัด ลงใน  ระบบภูมิสารสนเทศ  3. จัดทำฐานข้อมูลการจัดที่ดินตามนโยบายคณะกรรมการนโยบายที่ดินแห่งชาติ  ลงฐานข้อมูลระบบภูมิสารสนเทศ และให้บริการข้อมูลผ่านเครือข่ายอินเตอร์เน็ท |
|  |  |  |
|  | **ตัวชี้วัด : เชิงปริมาณ** | 1. จำนวนข้อมูลผู้ครอบครองทำประโยชน์ที่ดินที่จะได้รับการจัดที่ดินตามนโยบาย  คณะกรรมการนโยบายที่ดินแห่งชาติที่ได้จัดเก็บลงในฐานข้อมูลระบบ  ภูมิสารสนเทศ 7,000 ราย  2. จำนวนระวางแผนที่ที่จัดทำขึ้นเพื่อใช้สำหรับการจัดที่ดินตามนโยบาย  คณะกรรมการนโยบายที่ดินแห่งชาติ 5,000 ระวาง |
|  | **: เชิงคุณภาพ** | ฐานข้อมูลผู้ครอบครองทำประโยชน์ที่ดินที่จะได้รับการจัดที่ดินตามนโยบายคณะกรรมการนโยบายที่ดินแห่งชาติ มีความครบถ้วน ถูกต้อง และมีความเป็นปัจจุบัน ไม่น้อยกว่า ร้อยละ 90 |
|  |  |  |
|  | **พื้นที่ดำเนินการ** | พื้นที่ในโครงการจัดที่ดินตามพื้นที่ส่งมอบจากคณะอนุกรรมการจัดหาที่ดิน |
|  |  |  |
|  | **งบประมาณที่ได้รับ** | **1,950,000 บาท** |
|  |  | งบดำเนินงาน 1,950,000 บาท |
|  |  |  |
|  | **หน่วยงานรับผิดชอบ** | ศูนย์ข้อมูลแผนที่รูปแปลงที่ดิน |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  | **o กลยุทธ์ที่ 3.1.2** | **พัฒนาระบบการจัดการข้อมูลที่ดินและแผนที่รูปแปลงและระบบเครือข่าย รวมทั้งพัฒนารูปแบบการให้บริการในระบบสารสนเทศ** |
|  |  |  |
|  | **โครงการ** | **ศูนย์ข้อมูลที่ดินและแผนที่แห่งชาติ กรมที่ดิน (ระยะที่ 2)** |
|  |  |  |
|  | **ประกอบด้วย 9 แผนงาน** | 1. การตรวจสอบและปรับปรุงฐานข้อมูลทะเบียนที่ดิน  **2. การจัดทำแผนที่ฐาน\***  3. งานอำนวยการ  4. การบริหารงานตามนโยบายการบริหารจัดการที่ดิน  5. การนำเข้าข้อมูลภาพลักษณ์เอกสารสิทธิและข้อมูลแผนที่รูปแปลงที่ดิน  6. การนำเข้าข้อมูลการใช้ประโยชน์ที่ดิน  7. การปรับปรุงสำนักงานที่ดินจังหวัด / สาขา / ส่วนแยก  8. การจัดซื้อวัสดุคอมพิวเตอร์  9. การจัดซื้อครุภัณฑ์คอมพิวเตอร์  \*แผนงานที่ดำเนินการต่อเนื่องในปีงบประมาณ 2560 |
|  |  |  |
|  | **กิจกรรม** | การจัดทำแผนที่ฐาน |
|  |  |  |
|  | **กระบวนงาน** | การจัดหาภาพถ่ายทางอากาศ และการจัดสร้างระวางแผนที่ภาพถ่ายทางอากาศ |
|  |  |  |
|  | **ตัวชี้วัด : เชิงปริมาณ** | จำนวนการจัดสร้างระวางแผนที่ภาพถ่ายทางอากาศ 11,800 ระวาง |
|  |  |  |
|  | **: เชิงคุณภาพ** | มีระวางแผนที่ภาพถ่ายทางอากาศที่มีความครบถ้วนถูกต้องและเป็นปัจจุบัน  ไม่น้อยกว่า ร้อยละ 90 |
|  |  |  |
|  | **พื้นที่ดำเนินการ** | ดำเนินการในพื้นที่ 41 จังหวัด  ภาคกลาง (20 จังหวัด) กรุงเทพมหานคร กาญจนบุรี ชัยนาท นครปฐม นนทบุรี นครสวรรค์ นครนายก ปทุมธานี สุพรรณบุรี สระบุรี สิงห์บุรี สมุทรปราการ พระนครศรีอยุธยา สมุทรสงคราม สมุทรสาคร ราชบุรี ลพบุรี ประจวบคีรีขันธ์ อ่างทอง และเพชรบุรี  ภาคตะวันออก (7 จังหวัด) จันทบุรี ฉะเชิงเทรา ชลบุรี ตราด ปราจีนบุรี ระยอง และสระแกว  ภาคใต้ (14 จังหวัด) กระบี่ ชุมพร ตรัง นครศรีธรรมราช นราธิวาส ปัตตานี พังงา พัทลุง ภูเก็ต ยะลา สงขลา สตูล สุราษฎร์ธานี และระนอง |
|  |  |  |
|  | **งบประมาณที่ได้รับ** | คงเหลือใช้ต่อเนื่องในปีงบประมาณ พ.ศ. 2560 เป็นเงิน 49,532,630.80 บาท |
|  |  |  |
|  | **หน่วยงานที่รับผิดชอบ** | กองเทคโนโลยีทำแผนที่ |
|  |  |  |
|  |  |  |
|  |  |  |